Rundt vannet er det opparbeidet turvei med gatelys og området er et populært rekreasjonsområde for innbyggerne i Brattvåg både sommer og vinter. Veien rundt er ca. 5 kilometer lang. Fra sørenden går det vei videre til Gjersetvatnet og grenda Grytastranda ved bredden av Grytafjorden. Veien rundt Synnalandsvatnet kan også brukes som utgangspunkt for fottur opp til flere av fjellene rundt, deriblant Hildrehesten og Håvikhornet/Skulstadhornet.